CELEX: 62013TN0013
Language: lv
Date: 2013-01-03 00:00:00
Title: Lieta T-13/13: Prasība, kas celta 2013. gada 3. janvārī — MasterCard International /ITSB — Nehra ( “surfpin” )

23.3.2013   
            
            
               LV
            
            
               Eiropas Savienības Oficiālais Vēstnesis
            
            
               C 86/19
            
         Prasība, kas celta 2013. gada 3. janvārī — MasterCard International/ITSB — Nehra (“surfpin”)
   (Lieta T-13/13)
   2013/C 86/31
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: MasterCard International, Inc. (Ņujorka, Amerikas Savienotās Valstis) (pārstāvji — N. Bolter un C. Sawdy, solicitors)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otrs procesa ITSB Apelāciju padomē dalībnieks: Sheetal Nehra (Londona, Apvienotā Karaliste)
   
      Prasītājas prasījumi:
   
   
               —
            
            
               atcelt lēmumu saskaņā ar Padomes Regulas (EK) Nr. 207/2009 8. panta 1. punkta b) apakšpunktu un 8. panta 4. un 5. punktu;
            
         
               —
            
            
               pilnība apmierināt prasītājas iebildumus pret otra procesa ITSB Apelāciju padomē dalībnieka preču zīmi;
            
         
               —
            
            
               pakārtoti, apmierināt prasītājas iebildumus saistībā ar pakalpojumiem, attiecībā uz kuriem ir konstatēta sajaukšanas iespēja un/vai attiecībā uz pakalpojumiem, attiecībā uz kuriem ir konstatēts, ka pastāv risks, ka reģistrācijai pieteiktā preču zīme netaisnīgi gūst labumu no prasītājas preču zīmes atšķirtspējas vai reputācijas vai tai kaitē;
            
         
               —
            
            
               piespriest otrai procesa ITSB Apelāciju padomē dalībniecei atlīdzināt tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzējs: otrs procesa ITSB Apelāciju padomē dalībnieks
   
      Attiecīgā Kopienas preču zīme: grafiska preču zīme zilā, baltā un melnā krāsā, kas ietver vārdisku elementu “surfpin” un emblēmu, ko veido trīs pārklājošies apļi, attiecībā uz pakalpojumiem, kas ietilpst 36. klasē — Kopienas preču zīmes reģistrācijas pieteikums Nr. 8 368 862
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: dažādu krāsu grafiskas preču zīmes, kas ietver emblēmu, ko veido pārklājošies apļi, daži no kuriem ietver vārdiskus elementus “MasterCard Worldwide” vai “MasterCard” — Kopienas preču zīmes reģistrācija Nr. 5 198 585, Kopienas preču zīmes reģistrācija Nr. 5 198 494, Apvienotās Karalistes preču zīmes reģistrācija Nr. 2 425 471, Apvienotās Karalistes preču zīmes reģistrācija Nr. 2 429 669, Kopienas preču zīmes reģistrācija Nr. 5 646 261, Kopienas preču zīmes reģistrācija Nr. 761 221, Kopienas preču zīmes reģistrācija Nr. 5 646 492, un Kopienas preču zīmes reģistrācija Nr. 5 646 609 attiecībā uz precēm un pakalpojumiem, kas ietilpst 3., 5., 6., 9., 12., 14., 16., 18., 20., 21., 24., 25., 27., 28., 35., 36., 38., 39., 41., 42., 43., 44. un 45. klasē
   
      Iebildumu nodaļas lēmums: iebildumus noraidīt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Padomes Regulas Nr. 207/2009 8. panta 1. punkta b) apakšpunkta un 8. panta 4. un 5. punkta pārkāpums